Document ID: 32006D0980

POLITIKAS UN DROŠĪBAS KOMITEJAS LĒMUMS EUPT/2/2006
(2006. gada 12. decembris),
ar ko pagarina amatu pilnvaru termiņu ES Plānošanas grupas (EUPT Kosova) vadītājam, ņemot vērā iespējamu ES krīzes pārvarēšanas operāciju Kosovā tiesiskuma jomā un citās iespējamās jomās
(2006/980/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību, un jo īpaši tā 25. panta trešo daļu,
ņemot vērā Padomes Vienoto rīcību 2006/304/KĀDP (2006. gada 10. aprīlis), ar ko izveido ES Plānošanas grupu (EUPT Kosova) saistībā ar iespējamu ES krīzes pārvarēšanas operāciju Kosovā tiesiskuma jomā un citās iespējamās jomās (1), un jo īpaši tās 6. panta 2. punktu,
tā kā:
(1)
Vienotās rīcības 2006/304/KĀDP 6. pantā paredzēts, ka Padome pilnvaro Politikas un drošības komiteju pieņemt attiecīgus lēmumus saskaņā ar Līguma 25. pantu, tostarp pēc ģenerālsekretāra/Augstā pārstāvja priekšlikuma iecelt ES Plānošanas grupas (EUPT Kosova) vadītāju.
(2)
Politikas un drošības komiteja 2006. gada 2. maijā pieņēma Lēmumu EUPT Kosova/1/2006 (2), ar ko Casper Klynge kungu ieceļ par ES Plānošanas grupas (EUPT Kosova) vadītāju.
(3)
Minētais lēmums zaudē spēku 2006. gada 31. decembrī.
(4)
Padome 2006. gada 11. decembrī pieņēma Vienoto rīcību 2006/918/KĀDP, ar ko groza un līdz 2007. gada 31. maijam pagarina Vienoto rīcību 2006/304/KĀDP.
(5)
Ģenerālsekretārs/Augstais pārstāvis ir ierosinājis pagarināt Casper Klynge kunga pilnvaru termiņu ES Plānošanas grupas (EUPT Kosova) vadītāja amatā līdz 2007. gada 31. maijam.
(6)
Tādējādi ES Plānošanas grupas (EUPT Kosova) vadītāja amata pilnvaru termiņš būtu jāpagarina līdz 2007. gada 31. maijam,
IR PIEŅĒMUSI ŠO LĒMUMU.
1. pants
Ar šo Casper Klynge kunga pilnvaru termiņu ES Plānošanas grupas (EUPT Kosova) vadītāja amatā pagarina līdz 2007. gada 31. maijam, ņemot vērā iespējamu ES krīzes pārvarēšanas operāciju Kosovā tiesiskuma jomā un citās iespējamās jomās.
2. pants
Šis lēmums stājas spēkā tā pieņemšanas dienā.
To piemēro līdz 2007. gada 31. maijam.
Briselē, 2006. gada 12. decembrī

Labels: 5
10
9
18
15